

Αρκαλοχώρι, 06/ 03 /2025

Προς: ΜΜΕ

**ΔΕΛΤΙΟ ΤΥΠΟΥ**

**Ευχαριστήριο Δήμου Μινώα Πεδιάδας για το Καρναβάλι Αρκαλοχωρίου**

Ο Δήμος Μινώα Πεδιάδας εκφράζει τις θερμές του ευχαριστίες σε όλους όσοι συνέβαλαν στην άψογη διοργάνωση του Καρναβαλιού Αρκαλοχωρίου, την Κυριακή 3 Μαρτίου 2025. Η επιτυχία αυτής της μεγάλης αποκριάτικης γιορτής για τον τόπο, ήταν αποτέλεσμα της συνεργασίας, της συλλογικής και εθελοντικής προσπάθειας, στοιχεία που οδήγησαν σε ένα άρτιο, ψυχαγωγικό αποτέλεσμα που ικανοποίησε τον κόσμο. Ειδικότερα, ο Δήμαρχος Μινώα Πεδιάδας και η Αντιδήμαρχος Πολιτισμού Καλλιόπη Αποστολογιωργάκη, εκ μέρους της Δημοτικής Αρχής ευχαριστούν θερμά:

-Την Περιφέρεια Κρήτης για την πολύτιμη στήριξη της

-Την Οργανωτική Επιτροπή του Καρναβαλιού η οποία με σκληρή δουλειά, αφοσίωση και προετοιμασία έβαλε τα θεμέλια για την επιτυχία της φετινής διοργάνωσης, συντονίζοντας φορείς, εθελοντές και συμμετέχοντες

-Το προσωπικό του Δήμου που εργάστηκε άοκνα πριν και μετά το πέρας της μεγάλης αυτής αποκριάτικης εκδήλωσης

-Τους εθελοντές που με την ανιδιοτελή προσφορά τους, συνέβαλαν καθοριστικά στην ομαλή διεξαγωγή του Καρναβαλιού

-Τις Ομάδες των συμμετεχόντων, τους Φορείς και τους Πολιτιστικούς Συλλόγους για το κέφι, την δημιουργικότητα και τη μοναδική ατμόσφαιρα που δημιούργησαν με την παρουσία τους

-Την Αστυνομία και πιο συγκεκριμένα το Α.Τ Μινώα Πεδιάδας για την ασφάλεια, τον συντονισμό και την περιφρούρηση της εκδήλωσης

-Τους χορηγούς για την πολύτιμη συνδρομή τους στο μεγάλο πολιτιστικό γεγονός

-Τους παρουσιαστές Αλέκο Γερογιαννάκη και Μιχαέλα Γιαπιτζάκη για την άψογη παρουσίαση, το κέφι και τη διάθεση που μετέφεραν σε όλο τον κόσμο που παρακολούθησε το Καρναβάλι

 -Την Ομάδα κρουστών "Αντικρουστοί"

-Την Ομάδα διαχείρισης Κρίσεων "ΕΠΙΔΡΑΣΙΣ" για την υγειονομική και διασωστική κάλυψη του Καρναβαλιού Αρκαλοχωρίου

 -Τους δημότες και τους επισκέπτες που αγκάλιασαν με ενθουσιασμό το Καρναβάλι και συμμετείχαν ενεργά στη γιορτινή ατμόσφαιρα.

«Ευχαριστούμε όλους και τον καθένα ξεχωριστά για την πολύτιμη βοήθεια και το μοναδικό θέαμα και αποτέλεσμα. Η επιτυχημένη αποκριάτικη γιορτή αποτελεί απόδειξη ότι όταν ενώσουμε δυνάμεις, μπορούμε να προσφέρουμε μοναδικές στιγμές πολιτισμού και ψυχαγωγίας. Ανανεώνουμε το ραντεβού μας του χρόνου», υπογράμμισε ο Δήμαρχος Μινώα Πεδιάδα Βασίλης Κεγκέρογλου.